CELEX: 32016D1748
Language: lt
Date: 1475107200000
Title: 2016 m. rugsėjo 29 d. Tarybos įgyvendinimo sprendimas (BUSP) 2016/1748, kuriuo įgyvendinamas Sprendimas 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane

30.9.2016   
            
            
               LT
            
            
               Europos Sąjungos oficialusis leidinys
            
            
               L 264/38
            
         TARYBOS ĮGYVENDINIMO SPRENDIMAS (BUSP) 2016/1748
   2016 m. rugsėjo 29 d.
   kuriuo įgyvendinamas Sprendimas 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2011 m. rugpjūčio 1 d. Tarybos sprendimą 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 5 straipsnį ir 6 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2011 m. rugpjūčio 1 d. Taryba priėmė Sprendimą 2011/486/BUSP;
            
         
               (2)
            
            
               2016 m. rugsėjo 7 d. Jungtinių Tautų Saugumo Tarybos komitetas, įsteigtas pagal JT Saugumo Tarybos rezoliucijos 1988 (2011) 30 punktą, iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą;
            
         
               (3)
            
            
               todėl Sprendimo 2011/486/BUSP priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2011/486/BUSP priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2016 m. rugsėjo 29 d.
      
         
            Tarybos vardu
         
         
            Pirmininkas
         
         P. ŽIGA
      
   
   
      (1)  OL L 199, 2011 8 2, p. 57.
   
      PRIEDAS
      I.   Sprendimo 2011/486/BUSP priede pateiktame sąraše esantys įrašai, susiję su toliau nurodytais asmenimis, pakeičiami toliau nurodytais įrašais:
      
      
         „A.   Su Talibanu susiję asmenys
         
         
                  
                     13)
                  
                  
                     
                        Mohammad Shafiqullah Ahmadi Fatih Khan (alias
                        a) Mohammad Shafiq Ahmadi; b) Mullah Shafiqullah)
                     
                        Titulas:
                        Mullah. Įtraukimo į sąrašą priežastys: Talibano režimo Samangan (Samangano) provincijos gubernatorius. Gimimo data: 1956–1957 m. Gimimo vieta: a) Charmistan kaimas, Tirin Kot rajonas, Uruzgan (Oruzgano) provincija, Afganistanas, b) Marghi kaimas, Nawa rajonas, Ghazni (Gazni) provincija, Afganistanas. Pilietybė: Afganistano. Kita informacija: a) kilęs iš Ghazni (Gazni) provincijos, bet vėliau gyveno Uruzgan (Oruzgane), b) 2012 m. pabaigos duomenimis – Talibano šešėlinis gubernatorius Uruzgan (Oruzgano) provincijoje, c) 2016 m. liepos mėn. duomenimis – karo komisijos narys, d) priklauso Hotak genčiai. Įtraukimo į JT sąrašą data:2001 2 23.
                  
               
                  
                     35)
                  
                  
                     Shahabuddin Delawar
                     
                        Titulas:
                        Maulavi. Įtraukimo į sąrašą priežastys: Talibano režimo Aukščiausiojo teismo pavaduojantis narys. Gimimo data: a) 1957 m., b) 1953 m. Gimimo vieta: Logaro provincija, Afghanistanas. Pilietybė: Afganistano. Paso Nr.: Afganistano paso Nr. OA296623. Kita informacija: a) Talibano ambasados Rijade (Saudo Arabija) vadovo pavaduotojas iki 1998 m. rugsėjo 25 d., b) manoma, kad yra Afganistano ir Pakistano pasienio teritorijoje. Yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į JT sąrašą data:2001 2 23.
                  
               
                  
                     44)
                  
                  
                     
                        Din Mohammad Hanif (alias
                        a) Qari Din Mohammad; b) Iadena Mohammad)
                     
                        Titulas:
                        Qari. Įtraukimo į sąrašą priežastys: a) Talibano režimo planavimo ministras, b) Talibano režimo aukštojo mokslo ministras. Gimimo data: a) apie 1955 m.; b) 1969 1 1 (Iadena Mohammad vardu). Gimimo vieta: a) Shakarlab kaimas, Yaftali Pain rajonas, Badachšano provincija, Afganistanas, b) Badachšanas (Iadena Mohammad vardu). Pilietybė: Afganistano. Paso Nr.: OA 454044 (Iadena Mohammad vardu). Kita informacija: a) Talibano Aukščiausiosios tarybos narys, atsakingas už Tacharo ir Badachšano provincijas, b) manoma, kad yra Afganistano ir Pakistano pasienio teritorijoje. Yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į JT sąrašą data:2001 1 25.
                  
               
                  
                     53)
                  
                  
                     
                        Sayyed Mohammed Haqqani (alias Sayyed Mohammad Haqqani).
                     
                        Titulas:
                        Mullah. Įtraukimo į sąrašą priežastys: a) Talibano režimo administracinių reikalų direktorius, b) Talibano režimo informavimo ir kultūros vadovas Kandaharo provincijoje. Gimimo data: apie 1965 m. Gimimo vieta: Chaharbagh kaimas, Arghandab (Argandabo) rajonas, Kandaharo provincija, Afganistanas. Pilietybė: Afganistano. Kita informacija: a) Haqqaniya medresės Akora Chatake (Pakistanas) absolventas, b) manoma, kad buvo artimai susijęs su Talibano lyderiu mula Mohammed Omar, c) manoma, kad yra Afganistano ir Pakistano pasienio teritorijoje, d) 2010 m. birželio mėn. duomenimis – Talibano Aukščiausiosios tarybos narys, e) priklauso Barakzay genčiai. Yra nuotrauka, įtrauktina į Interpolo ir JT Saugumo Tarybos specialųjį pranešimą. Pranešta, kad mirė 2016 m. sausio mėn. Įtraukimo į JT sąrašą data:2001 1 31.
                     
                        Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     
                     Sayyed Mohammed Haqqani yra Gulbbudin Hekmatyar sąjungininkas ir ilgalaikis mulos Mohammed Omar rėmėjas. Būdamas Talibano režimo administracinių reikalų direktoriumi, jis skirstė Afganistano asmens tapatybės korteles su „Al Kaida“ susijusiems užsieniečiams, kovojusiems Afganistane, ir surinko iš jų daug lėšų.
                     2003–2004 m. Sayyed Mohammed Haqqani kelis kartus susitiko su Aiman Muhammed Rabi al-Zawahiri ir Mohammed Omar sekretoriumi Farhad. Jis atidarė knygyną Qissa Khwani turguje Pešavare (Pakistanas), kuris, kaip įtariama, dalyvavo finansuojant Talibaną. 2009 m. kovo mėn. jis vis dar buvo vienas iš aktyvių Talibano sukilimo vadų.
                  
               
                  
                     64)
                  
                  
                     
                        Khairullah Khairkhwah (alias
                        a) Mullah Khairullah Khairkhwah, b) Khirullah Said Wali Khairkhwa).
                     
                        Titulas: a)
                        Maulavi; b)
                        Mullah. Įtraukimo į sąrašą priežastys: a) Talibano režimo Herat (Herato) provincijos (Afganistanas) gubernatorius, b) Talibano režimo atstovas, c) Talibano režimo Kabulo provincijos gubernatorius, d) Talibano režimo vidaus reikalų ministras. Gimimo data: a) apie 1963 m., b)1967 m. sausio 1 d. (tuo metu buvo žinomas Khirullah Said Wali Khairkhwa vardu). Gimimo vieta: a) Poti kaimas, Arghistan (Argistano) rajonas, Kandahar (Kandaharo) provincija, Afganistanas, b) Kandahar (Kandaharas). Pilietybė: Afganistano. Adresas: Kataras. Kita informacija: a) priklauso Popalzai genčiai. Įtraukimo į JT sąrašą data:2001 1 25.
                  
               
                  
                     66)
                  
                  
                     Jan Mohammad Madani Ikram
                     
                        Titulas: Maulavi. Įtraukimo į sąrašą priežastys: reikalų patikėtinis, Talibano ambasada, Abu Dabis (Jungtiniai Arabų Emyratai). Gimimo data: 1954–1955 m. Gimimo vieta: Siyachoy kaimas, Panjwai rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) manoma, kad yra Afganistano ir Pakistano pasienio teritorijoje. b) priklauso Alizai genčiai. Yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į JT sąrašą data:2001 1 25.
                  
               
                  
                     72)
                  
                  
                     
                        Fazl Mohammad Mazloom (alias
                        a) Molah Fazl; b) Fazel Mohammad Mazloom)
                     
                        Titulas:
                        Mullah. Įtraukimo į sąrašą priežastys: Talibano režimo kariuomenės štabo vado pavaduotojas. Gimimo data: 1963–1968 m. Gimimo vieta: Uruzgan (Oruzganas), Afganistanas. Pilietybė: Afganistano. Adresas: Kataras. Įtraukimo į JT sąrašą data:2001 2 23.
                     
                        Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     
                     Fazl Mohammad Mazloom buvo artimas Mohammed Omar sąjungininkas, padėjo jam sudaryti Talibano vyriausybę. Mazloom yra buvęs „Al Kaida“ įsteigtoje Al-Farouq mokymo stovykloje. Jis žinojo, kad Talibanas teikia finansinę, logistinę paramą ir paramą ginklais Uzbekistano islamo judėjimui mainais už tai, kad pastarasis parūpina Talibanui kareivių.
                     2001 m. spalio mėn. Takhar (Tacharo) provincijoje jis vadovavo priešakinėse linijose kovojusioms Talibano karinėms pajėgoms, kurias sudarė maždaug 3 000 karių.
                  
               
                  
                     82)
                  
                  
                     
                        Allah Dad Tayeb Wali Muhammad (alias
                        a) Allah Dad Tayyab; b) Allah Dad Tabeeb).
                     
                        Titulas: a)
                        Mullah, b)
                        Haji. Įtraukimo į sąrašą priežastys: Talibano režimo ryšių viceministras. Gimimo data: apie 1963 m. Gimimo vieta: a) Ghorak (Gorako) rajonas, Kandaharo provincija, Afganistanas, b) Nesh (Nešo) rajonas, Uruzgan (Oruzgano) provincija, Afganistanas. Pilietybė: Afganistano. Kita informacija: priklauso Popalzai genčiai. Yra nuotrauka, įtrauktina į Interpolo ir JT Saugumo Tarybos specialųjį pranešimą. Mirė 2015 m. lapkričio mėn. Įtraukimo į JT sąrašą data:2001 1 25
                  
               
                  
                     88)
                  
                  
                     
                        Nurullah Nuri (alias Norullah Noori).
                     
                        Titulas:
                        Maulavi. Įtraukimo į sąrašą priežastys: a) Talibano režimo Balkh (Balcho) provincijos (Afganistanas) gubernatorius, b) Talibano režimo Šiaurinės zonos vadovas. Gimimo data: a) apie 1958 m., b) 1967 m. sausio 1 d.Gimimo vieta: Shahjoe rajonas, Zabul (Zabulo) provincija, Afganistanas. Pilietybė: Afganistano. Adresas: Kataras. Kita informacija: priklauso Tokhi genčiai. Įtraukimo į JT sąrašą data:2001 1 25
                  
               
                  
                     90)
                  
                  
                     Mohammed Omar Ghulam Nabi
                     
                        Titulas:
                        Mullah. Įtraukimo į sąrašą priežastys: Ištikimųjų vadovas („Amir ul- Mumineen“), Afganistanas. Gimimo data: a) apie 1966 m., b) 1960 m., c) 1953 m. Gimimo vieta: a) Naw Deh kaimas, Deh Rawud (Dehravudo) rajonas, Uruzgan (Oruzgano) provincija, Afganistanas, b) Noori kaimas, Maiwand (Maivando) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) tėvo vardas – Ghulam Nabi, taip pat žinomas kaip Mullah Musafir, b) neturi kairiosios akies, c) Ahmad Jan Akhundzada Shukoor Akhundzada svainis, d) manoma, kad yra Afganistano ir Pakistano pasienio teritorijoje, e) priklauso Hotak genčiai. Pranešta, kad mirė 2013 m. balandžio mėn. Įtraukimo į JT sąrašą data:2001 1 31.
                     
                        Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     
                     Mohammed Omar turi Afganistano Islamo Emyrato Ištikimųjų vadovo titulą, yra aukščiausias vadovas Talibano judėjimo hierarchijoje. Prieš 2001 m. rugsėjo 11 d. teroro aktus Jungtinėse Amerikos Valstijose jis teikė prieglobstį Usama bin Laden ir jo „Al Kaida“ tinklui. Nuo 2001 m. jis vadovauja Talibanui kovojant su Afganistano Vyriausybe ir jos sąjungininkais Afganistane.
                     Mohammed Omar vadovauja kitiems lojaliems svarbiems karo vadams regione, pavyzdžiui, Jalaluddin Haqqani. Gulbuddin Hekmatyar taip pat bendradarbiavo su Mohammed Omar ir Talibanu.
                  
               
                  
                     97)
                  
                  
                     
                        Mohammad Hasan Rahmani (alias Gud Mullah Mohammad Hassan).
                     
                        Titulas:
                        Mullah. Įtraukimo į sąrašą priežastys: Talibano režimo Kandahar (Kandaharo) provincijos (Afganistanas) gubernatorius. Gimimo data: apie 1963 m. Gimimo vieta: a) Deh Rawud (Dehravudo) rajonas, Uruzgan (Oruzgano) provincija, Afganistanas, b) Chora (Čoros) rajonas, Uruzgan (Oruzgano) provincija, Afganistanas, c) Charchino rajonas, Uruzgan (Oruzgano) provincija, Afganistanas. Pilietybė: Afganistano. Kita informacija: a) vietoj dešinės kojos turi protezą, b) 2013 m. vidurio duomenimis – Talibano Aukščiausiosios tarybos narys, 2010 m. kovo mėn. buvo mulos Mohammed Omar pavaduotojas, c) manoma, kad yra Afganistano ir Pakistano pasienio teritorijoje, d) priklauso Achekzai genčiai. Mirė 2016 m. vasario 9 d.Įtraukimo į JT sąrašą data: 2001 2 23.
                  
               
                  
                     113)
                  
                  
                     Sher Mohammad Abbas Stanekzai Padshah Khan
                     
                        Titulas:
                        Maulavi. Įtraukimo į sąrašą priežastys: a) Talibano režimo visuomenės sveikatos viceministras; b) Talibano režimo užsienio reikalų viceministras. Gimimo data: apie 1963 m. Gimimo vieta: Kala-e Abasas, Šach Mazaro sritis, Baraki Barako rajonas, Logaro provincija, Afganistanas. Pilietybė: Afganistano. Kita informacija: Manoma, kad yra Afganistano ir Pakistano pasienio teritorijoje. Yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į JT sąrašą data:2001 1 25.
                  
               
                  
                     119)
                  
                  
                     
                        Abdul-Haq Wassiq (alias: a) Abdul-Haq Wasseq, b) Abdul Haq Wasiq).
                     
                        Titulas:
                        Maulavi. Įtraukimo į sąrašą priežastys: Talibano režimo saugumo (žvalgybos) viceministras. Gimimo data: a) apie 1975 m., b) 1971 m. Gimimo vieta: Gharib kaimas, Khogyani rajonas, Ghazni (Gazni) provincija, Afganistanas. Pilietybė: Afganistano. Adresas: Kataras. Įtraukimo į JT sąrašą data:2001 1 31.
                     
                        Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     
                     Ab dul-Haq Wassiq yra Gulbuddin Hekmatyar sąjungininkas. Valdant Talibanui jis ėjo vietos vado pareigas iš pradžių Nimroz (Nimrūzo) provincijoje, po to – Kandahar (Kandaharo) provincijoje. Po to tapo žvalgybos generalinio direktoriaus pavaduotoju, atskaitingu Qari Ahmadullah. Šiose pareigose jis buvo atsakingas už ryšius su užsienio kovotojais, susijusiais su „Al Kaida“, ir už jų mokymo stovyklas Afganistane. Jis taip pat žinomas dėl represinių metodų, kuriuos jis naudojo Afganistano pietuose prieš Talibano priešininkus.
                  
               
                  
                     123)
                  
                  
                     
                        Mohammad Zahid (alias
                        a) Jan Agha Ahmadzai; b) Zahid Ahmadzai)
                     
                        Titulas:
                        Mullah. Įtraukimo į sąrašą priežastys: trečiasis sekretorius, Talibano ambasada, Islamabadas (Pakistanas). Gimimo data: 1971 m. Gimimo vieta: Logaro provincija, Afganistanas. Pilietybė: Afganistano. Paso Nr.: D 001206 (išduotas 2000 7 17). Kita informacija: Manoma, kad yra Afganistano ir Pakistano pasienio teritorijoje. Yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į JT sąrašą data:2001 1 25.
                  
               
                  
                     139)
                  
                  
                     Rahmatullah Shah Nawaz
                     
                        Pavardė (originali transkripcija): 
                     
                        Titulas: Alhaj. Įtraukimo į sąrašą priežastys: nėra duomenų. Gimimo data: a) 1981 b) 1982. Gimimo vieta: Shadal (dar kitaip Shadaal) Bazaar, Achino rajonas, Nangarharo provincija, Afganistanas. Gerai dar žinomas kaip: a) Qari Rahmat (ankščiau įtrauktas į sąrašą kaip) b) Kari Rahmat. Menkai dar žinomas kaip: nėra duomenų. Pilietybė: Afganistano. Paso Nr.: nėra duomenų. Nationalinis tapatybės Nr.: nėra duomenų. Adresas: a) Kamkai kaimas, Achino rajonas, Nangarharo provincija, Afganistanas b) Kamkai kaimas, Achino rajonas, Nangarharo provincija, Afganistanas c) Surkhelio kaimas, Achino rajonas, Nangarharo provincija, Afganistanas d) Batano kaimas, Achino rajonas, Nangarharo provincija, Afganistanas. Įtrauktas į sąrašą: 2014 m. rugpjūčio 21 d. (su pakeitimais 2016 m. liepos 21 d.). Kita informacija: Fizinių savybių aprašymas: akių spalva: rudos, plaukų spalva: juodi, svoris: 77-81 kg, ūgis: 178 cm, trumpa arba vidutinio ilgio juoda barzda, trumpi juodi plaukai. Priklauso Shinwari genčiai, Sepahi pogenčiui. Talibano vadas nuo mažiausiai 2010 m. vasario mėn. Nuo 2015 m. balandžio mėn. renka mokesčius ir kyšius Talibano vardu. Palaiko ryšius su Talibano nariais Nangarharo provincijoje (Afganistanas) ir teikia jiems informaciją, patarimus, aprūpina juos būstu, ginklais, taip pat sumontavo improvizuotus sprogstamuosius užtaisus ir vykdė atakas prieš Tarptautines pagalbos saugumui pajėgas (ISAF) bei Afganistano pajėgas. Susijęs su narkotikų kontrabanda ir turi heroino laboratoriją Abdulkhelio kaime (Achino rajonas, Nangarharo provincija, Afganistanas). Įtraukimo į JT sąrašą data: 2014 8 21.“